Öryggisakademía til að auka forvarnir við notkun flugelda Slysavarnafélagið Landsbjörg hefur í samvinnu við tryggingafélagið Sjóvá sett á stofn Öryggisakademíuna . Hlutverk hennar er að koma öryggis - og forvarnamálum í tengslum við flugelda á framfæri við alla aldurshópa . Öryggisakademían er staðsett við flugeldaverksmiðju björgunarsveitanna og í tilraunastofu hennar vinna færustu vísindamenn að alls kyns tilraunum um forvarnir . Þau verða kynnt landsmönnum í sjónvarpi og útvarpi á næstu dögum . Fólk á öllum aldri er beðið um að fylgjast vel með . Hugmyndin með Öryggisakademíunni var að gera sjálfstætt framhald af einni þekktustu flugeldaauglýsingu félagsins , um flugeldaverksmiðju björgunarsveitanna . Því er notast við sama þemað og svipaða karaktera en við bætist klaufskt vélmenni sem gerir tilraunirnar á meðan vísindamennirnir fylgjast með .